32003R0676
L 097/29
JURNALUL OFÍCIAL AL UNIUNII EUROPENE
REGULAMENTUL (CE) NR. 676/2003 AL COMISIEI
din 14 aprilie 2003
de modificare a Regulamentului (CE) nr. 1334/2001 privind autorizarea temporară a unui aditiv nou în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), astfel cum a fost modificată ultima dată prin Regulamentul (CE) nr. 1756/2002 (2), în special articolul 3 și articolul 9r,
întrucât:
(1)
Regulamentul (CE) nr. 1334/2001 al Comisiei din 2 iulie 2001 privind autorizarea temporară a unui aditiv nou în hrana animalelor (3) a autorizat temporar utilizarea aditivului diformiat de potasiu pentru utilizare ca aditiv în nutriția animalelor în condițiile stabilite de regulamentul respectiv.
(2)
Directiva 70/524/CEE prevede legarea autorizărilor pentru promotorii de creștere de persoana responsabilă de punerea lor în circulație.
(3)
Comisia a fost informată că persoana responsabilă de punerea în circulație a aditivului diformiat de potasiu s-a schimbat, acum fiind BASF Aktiengesellschaft.
(4)
Persoana responsabilă de punerea în circulație a aditivului menționat a prezentat noi date pentru a obține aprobarea pentru concentrații maxime mai mari de aditiv în hrană.
(5)
Comitetul științific pentru nutriția animalelor a emis un aviz favorabil privind siguranța aditivului, în noile condiții de utilizare.
(6)
În consecință, Regulamentul (CE) nr. 1334/2001 ar trebui modificat.
(7)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 1334/2001 se înlocuiește cu textul din anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 aprilie 2003.